Diari Oficial de la Generalitat Valenciana


Sumari del DOGV 5510, del 11-05-2007 (2007/5189)

ORDRE de 12 d'abril del 2007, de la Conselleria de Territori i Habitatge, per la qual s'acorda iniciar el procediment d'elaboració i aprovació del Pla rector d'ús i gestió del Parc Natural del Penyagolosa.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5510

Data del DOGV
:   11-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5189


Data del document
:   12-04-2007

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * protecció del paisatge
    * reserva natural
    * programa d'actuació

El pic Penyagolosa (1.814 m d'altitud) es localitza al nord-oest de la província de Castelló i es tracta d'una de les fites geogràfiques més representatives de la Comunitat Valenciana.
Caracteritzat per una orografia abrupta, té importants aspectes geològics, com ara la interessant seqüència estratigràfica, representativa de bona part del període cretaci, i notables trets estructurals i geomorfològics, com per exemple el pòlie de Vistabella o el canó del riu Montlleó.
El massís se situa en l'encreuament entre ambients biogeogràfics molt diversos. El seu caràcter de transició entre l'interior i la costa, i també entre els sectors del nord i meridional de la Comunitat, propicia una extraordinària diversitat de flora i fauna. Aquesta riquesa és major per la forta empremta paisatgística dels espessos boscos de les vessants en contrast amb els rasos dels cims.
El massís del Penyagolosa és un espai amb una clara vocació de futur que advoca per la posada en valor dels seus notables valors ambientals, paisatgístics, històrics, culturals i etnogràfics. És a dir, els valors ambientals representen el principal actiu i, per això, han de ser gestionats amb racionalitat i visió de futur, i plantejar amb això un model de desenvolupament sostenible en l'ampli sentit del terme.
El Pla d'ordenació dels recursos naturals del massís del Penyagolosa, aprovat per mitjà del Decret 49/2006, de 7 d'abril, del Consell de la Generalitat, va establir el règim de protecció i ordenació d'usos necessari per a garantir la conservació dels seus valors. Subsegüentment, amb la declaració del parc natural es va donar un altre gran pas en la protecció d'aquesta zona, i es va definir el règim de protecció i gestió per a aquest espai protegit. Durant el temps transcorregut fins al moment, aquest espai protegit s'ha gestionat d'acord amb les disposicions normatives, directrius i criteris fixats pel Pla d'ordenació dels recursos naturals.
No obstant això, els aspectes relacionats amb l'administració i la gestió de l'àrea protegida exigixen una major concreció. És el cas, per exemple, de l'estat dels usos i activitats que s'exercixen en l'àmbit protegit, com per exemple les activitats recreatives que tenen un important pes específic creixent, a causa del particular interés que susciten intrínsecament els espais protegits, com també per la demanda progressiva de serveis i espais turístics lligats a l'expansió urbanística del litoral castellonenc.
L'actual escenari econòmic i social de la Comunitat Valenciana aconsella, en els espais naturals com el massís del Penyagolosa, fomentar precisament les activitats econòmiques i socials vinculades al sector serveis, principalment en matèria de turisme sostenible sota distintes modalitats i graus d'intensitat d'acció sobre el territori. Aquesta activitat ja és tradicionalment intensa en la zona des de fa molt de temps, com per exemple la relacionada amb els esports de muntanya i d'aventura, en especial l'escalada clàssica, la marxa i el senderisme en tota la zona, però cal fer una aposta per la seua gestió racional sota un compromís de qualitat de l'oferta, recolzada indubtablement en l'espai natural protegit i el seu mecanisme de gestió.
Un dels punts més visitats i per tant amb una major pressió és l'ermitori de Sant Joan de Penyagolosa, antic convent de cenobites, integrat per un conjunt arquitectònic d'estil neoclàssic que té l'origen en el segle XIV.
Per consegüent, és necessari fixar el marc en què han de dur-se a terme les activitats en el parc natural i en la seua zona d'influència. En particular aquelles directament lligades a la seua declaració, com són la investigació, l'ús públic i la conservació, la protecció i la millora dels valors ambientals.
ORDRE de 12 d'abril del 2007, de la Conselleria de Territori i Habitatge, per la qual s'acorda iniciar el procediment d'elaboració i aprovació del Pla rector d'ús i gestió del Parc Natural del Penyagolosa. [2007/5189]Conselleria de Territori i HabitatgeEl Pla rector d'ús i gestió s'elabora dins del marc normatiu establit pel vigent Pla d'ordenació dels recursos naturals del massís del Penyagolosa, aprovat per mitjà del Decret 49/2006, de 7 d'abril, del Consell de la Generalitat, que ha sigut fins ara l'instrument bàsic per a l'ordenació d'activitats en el parc natural i la seua àrea d'influència. Aquest Pla d'ordenació establix les directrius específiques per a l'elaboració del Pla rector d'ús i gestió en l'àmbit de l'espai protegit. Per la seua banda la Llei 11/1994, de 27 de desembre, d'espais naturals protegits de la Comunitat Valenciana, determina el contingut mínim que ha de tindre el Pla rector d'ús i gestió en els seus aspectes tècnics, com també el mecanisme administratiu de la seua tramitació.
En conseqüència,
ORDENE
Article 1
1. S'acorda iniciar el procediment d'elaboració i aprovació del Pla rector d'ús i gestió del Parc Natural del Penyagolosa, l'àmbit territorial del qual figura com a annex a la present ordre.
2. L'àmbit territorial d'aquesta ordre, que es descriu gràficament en l'annex, comprén els àmbits territorials del Parc Natural del Penyagolosa i de la seua zona d'influència, establits respectivament en el Decret 50/2006, de 7 d'abril, del Consell, de declaració del Parc Natural del Penyagolosa, i en el Decret 49/2006, de 7 d'abril, del Consell, pel qual s'aprova el Pla d'ordenació dels recursos naturals del massís del Penyagolosa. Aquest àmbit territorial afecta part dels municipis de Castillo de Villamalefa, Xodos, Lucena del Cid, Villahermosa del Río i Vistabella del Maestrat.
3. Aquest procediment s'inicia d'acord amb el que establixen els articles 37 al 41 de la Llei 11/1994, de 27 de desembre, d'espais naturals protegits de la Comunitat Valenciana, com també en les disposicions respecte d'això contingudes en el Pla d'ordenació dels recursos naturals del massís del Penyagolosa, aprovat per mitjà del Decret 49/2006, de 7 d'abril, del Consell de la Generalitat.
Article 2
1. A partir de la publicació d'aquesta ordre en el Diari Oficial de la Comunitat Valenciana, quedaran sotmeses a informe previ, perceptiu i vinculant, de la conselleria de Territori i Habitatge, les autoritzacions, llicències i qualsevol tipus de procediment administratiu previst en l'article 28, apartat 1, lletres b) a f), que afecten l'àmbit territorial previst en l'annex a la present ordre. Aquest informe ha de ser emés per l'administració actuant en el termini màxim de 90 dies.
2. Les mesures cautelars a què fa referència l'anterior apartat 1, de conformitat així mateix amb l'esmentat article 28 de la Llei 11/1994, tindran una vigència màxima de tres anys.
Article 3
Es faculta la Direcció General d'Ordenació del Territori de la conselleria de Territori i Habitatge per a realitzar les actuacions que tendisquen a la redacció i l'aprovació del Pla rector d'ús i gestió del Parc Natural del Penyagolosa, després de la tramitació prèvia de l'oportú expedient d'acord amb el procediment legalment previst.
DISPOSICIÓ FINAL
La present ordre produirà efecte des del mateix dia que es publique en el Diari Oficial de la Comunitat Valenciana.
València, 12 d'abril de 2007
El conseller de Territori i Habitatge
ESTEBAN GONZÁLEZ PONS